Jesse Syvänne houkuttelee ensisijaisesti kuhaa, mutta iso ahvenkin sen kelpuuttaa

Korkiakosken Uistimen uusi malli tälle kesälle on Jesse Syvänne, joka on vahvauintinen ja kestää kovaakin vauhtia. Se toimii kuitenkin myös hitaalla vedolla. Rungossa olevat räminäkuulat takaavat, että viehe paitsi näkyy myös kuuluu vedessä.

Kari Korkiakoski kertoo uistelevansa usein Jessen syvännemallilla noin 4 kilometrin tuntivauhdilla. ”Vauhtia kannattaa toki muunnella, mikäli tämä nopeus ei toimi. Lisäisin, että tuskin kukaan vetää tätä vaappua niin lujaa, että se nousisi pintaan. Itsellämme se on uinut vielä moitteettomasti 7 kilometrin tuntivauhdissa”, hän selvittää.

”Uutuus on suunniteltu erityisesti kuhan vetouisteluun, ja sitä olemme koeuitossa saaneet tosi hyvin, mutta myös iso ahven on sen kelpuuttanut”, Korkiakoski lisää.

Pituutta uutuus-Jessellä on 8 cm ja painoa 11 grammaa. Maksimiuintisyvyys 4 metriä. Tarjolla aluksi 8 värivaihtoehtoa.

Lisätietoja: <https://www.korkiakoskenuistin.fi/jessevaaput.html>, Kari Korkiakoski, 040 845 6650, [jesse@korkiakoskenuistin.fi](mailto:jesse@korkiakoskenuistin.fi).

Kuvateksti

Jesse Syvänne on suunniteltu kuhan uisteluun ja se kelpaa myös kookkaalle ahvenelle.